Diari Oficial de la Generalitat Valenciana


Sumari del DOGV 3826, del 31-08-2000 (2000/6124)

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Castell de Carbonera.
-------------------------------------------------------------------------------------------------------------------------------------------------

### Dades del document

Número de DOGV
:   3826

Data del DOGV
:   31-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6124


Data del document
:   17-07-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Beniatjar
    * Otos
    * Bèlgida
    * centre d'ensenyament
    * ensenyament públic

ORDRE de 17 de juliol de 2000, de la Conselleria de Cultura i Educació, per la qual es constituïx el Col·legi Rural Agrupat Castell de Carbonera. [2000/Q6124]
  
El Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV número 3.073, de 8 de setembre de 1997), del Govern Valencià, en el seu article 2, faculta la Conselleria de Cultura i Educació per a establir agrupacions d'unitats ubicades a distintes localitats, de manera que puguen constituir-se en col·legis rurals agrupats.
  
L'Ordre de 15 de maig de 1997, de la Conselleria de Cultura, Educació i Ciència (DOGV número 3.028, de 4 de juliol de 1997), regula el procediment per a la constitució dels col·legis rurals agrupats d'Educació Infantil i Primària, i determina, en el seu apartat octau, que la seua constitució es realitzarà per ordre de la Conselleria de Cultura, Educació i Ciència.
  
Els consells escolars dels col·legis públics d'Educació Infantil i Primària de Bèlgida, Beniatjar i Otos han sol·licitat, a l'empara de les disposicions legals citades, la seua constitució en un col·legi rural agrupat (CRA) i l'expedient, incoat per la Direcció Territorial de Cultura i Educació de València, disposa de l'informe favorable de la Inspecció Educativa i de la Direcció General d'Ordenació i Innovació Educativa i Política Lingüística, a més a més de la proposta de resolució conjunta, també favorable, de les direccions generals de Centres Docents i de Personal.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda constituït, com a nou centre docent amb codi número 68050484, el Col·legi Rural Agrupat d'Educació Infantil i Primària (CRA) Castell de Carbonera, que agrupa les unitats dels col·legis públics d'Educació Infantil i Primària ubicats a les localitats de Bèlgida, Beniatjar i Otos, en els termes que arreplega l'annex de la present ordre.
  
Segon
  
El CRA a què es referix la present ordre aplicarà el programa d'ensenyament en valencià (PEV).
  
Tercer
  
Els mestres amb destinació definitiva en qualsevol de les unitats que integren el CRA tindran prioritat per davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat al centre. Quan, en este sentit, s'hi produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.
  
Quart
  
L'adscripció dels mestres amb destinació definitiva als col·legis d'Educació Infantil i Primària, que es constituïxen com a col·legi rural agrupat, es realitzarà de conformitat amb allò que s'ha disposat en la Resolució de 8 de maig de 2000 (DOGV número 3.757, de 25 de maig de 2000), per la qual s'establix el procediment.
  
DISPOSICIONS ADDICIONALS
  
Única
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística perquè, en l'àmbit de les seues respectives competències, adopten les mesures que siguen necessàries per al millor compliment d'allò del que es disposa en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2000-2001.
  
Tercera
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà recórrer presentant potestativament un recurs de reposició o bé plantejant directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 17 de juliol de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
A. Centres les unitats dels quals s'agrupen.
  
Situació inicial Situació resultante
  
a) Codi: 03849057 Codi: 64185933
  
Denominació: Denominació:
  
CP Mariano Jornet CP Mariano Jornet
  
Perales Perales
  
Municipi: Bèlgida Municipi: Bèlgida
  
Localitat: Bèlgida Localitat: Bèlgida
  
Unitats: Unitats:
  
Preescolar: 1 Preescolar: 0
  
Educació Primària: 3 Educació Primària: 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primaria: 3 Educació Primaria: 0
  
Actuacions realitzades:
  
1. Es desglossa 1 unitat de Preescolar al centre amb codi 40851042
  
2. Es desglossen 3 unitats d' EP al centre amb codi 30963269
  
3. Es dóna de baixa el centre
  
b) Codi: 12975254 Codi: 74284655
  
Denominació: CP Cervantes Denominació: CP Cervantes
  
Municipi: Beniatjar Municipi: Beniatjar
  
Localitat: Beniatjar Localitat: Beniatjar
  
Unidades: Unidades:
  
Educació Infantil: 1 Educació Infantil: 0
  
Educació Primària: 1 Educació Primària: 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primària: 1 Educació Primària: 0
  
Actuacions realitzades:
  
1. Es desglossa 1 unitat d'EI al centre amb codi 62813995
  
2. Es desglossa 1 unitat d'EP al centre amb codi 37137797
  
3. Es dóna de baixa el centre
  
c) Codi: 68647160 Codi: 35499340
  
Denominació: Denominació:
  
CP Francisco Cerdá CP Francisco Cerdá
  
Reig Reig
  
Municipi: Otos Municipi: Otos
  
Localitat: Otos Localitat: Otos
  
Unitats: Unitats:
  
Educació Infantil: 1 Educació Infantil: 0
  
Educació Primària: 3 Educació Primària: 0
  
Llocs de treball: Llocs de treball:
  
Educació Infantil: 1 Educació Infantil: 0
  
Educació Primària: 3 Educació Primària: 0
  
Actuacions realitzades:
  
1. Es desglossa 1 unitat d'EI al centre amb codi 62361838
  
2. Es desglossen 3 unitats d'EP al centre amb codi 22856977
  
3. Es dóna de baixa el centre
  
B. Nou centre: situació resultant.
  
Codi: 27902425
  
Denominació: CRA Castell de Carbonera
  
Municipi: Beniatjar
  
Localitat: Beniatjar
  
Domicili: carrer Major, s/n. 46234 Beniatjar (València)
  
Àmbit d'actuació: nuclis separats de població de Bèlgida, Beniatjar i Otos
  
Actuacions realitzades:
  
1. Es crea com a nou centre
  
2. S'integra 1 unitat de Preescolar del centre amb codi 23930700
  
3. S'integren 3 unitats d'Educació Primària del centre amb codi 31386256
  
4. S'integra 1 unitat d'Educació Infantil del centre amb codi 79814726
  
5. S'integra 1 unitat d'Educació Primària del centre amb codi 01584227
  
6. S'integra 1 unitat d'Educació Infantil del centre amb codi 83192171
  
7. S'integren 3 unitats d'Educació Primària del centre amb codi 35688839
  
8. El centre es crea com a CRA. Àmbit d'actuació: aularis ubicats a els nuclis separats de població de Bèlgida, Beniatjar i Otos.